Տարեցների միջազգային օրվա առթիվ համայնքի ղեկավար Կառլեն Մկրտչյանն այսօր այցելեց Արտաշատ համայնքում բնակվող մեկ դարը բոլորած Աշխեն Մանգասարյանին և Վարոս Ավետիսյանին՝ Հայրենական մեծ պատերազմի մարզի միակ վետերանին:

Արտաշատ քաղաքում բնակվող 104-ամյա Աշխեն տատիկը հին ծանոթի նման է ընդունում համայնքի ղեկավարին՝ ուրախ է նրան ևս մեկ անգամ հյուրընկալելու իր հարկի տակ և հարազատի ջերմությամբ էլ պատմում է իր առօրյայից:

Գետազատում բնակվող 101-ամյա Վարոս Ավետիսյանի համար օրն իսկապես տոնի էր վերածվել նաև զույգ ծոռնիկների ծնունդով:

Հենց այս ավետիսով էլ պապիկը դիմավորում է համայնքի ղեկավարին, ուրախությամբ ընդունում շնորհավորանքներն ու զրուցում աշխարհի անցուդարձից:

Մեծ գերդաստանով, 40-ից ավելի թոռներով ու ծոռներով շրջապատված պապիկն աշխարհին ամենից առաջ խաղաղություն է մաղթում:

Աշխեն տատիկին, Վարոս պապին համայնքի ղեկավարն իր որդիական ջերմությունն ու պատկառանքը հայտնեց և մաղթեց քաջառողջություն և ամենայն բարիք։

‹‹Բոլոր մեծահասակներն արժանի են մեր ամենօրյա առանձնահատուկ վերաբերմունքին ու մեծարանքին: Տարեցների միջազգային օրն էլ ևս մեկ առիթ է մեծ վաստակ ունեցող տարեցների նկատմամբ մեր հարգանքն ու ուշադրությունը ընդգծելու և նրանց ըստ արժանվույն մեծարելու համար: Ապրեք առողջ և շարունակեք ձեր բարի խորհուրդներով մեր կողքին լինել: Ես էլ ցանկացած խնդրի դեպքում մշտապես ձեր կողքին եմ:››՝ իր խոսքում նշել է համայնքի ղեկավարը երկու այցերի ընթացքում:

Տոնական շնորհավորանքներն այսքանով չեզրափակվեցին՝ համայնքի ղեկավարի կողմից Աշխեն տատիկին և Վարոս պապիկին որպես նվեր է հատկացվել խորհրդանշական 100 հազարական դրամներ:

Տարեցների օրվա առթիվ այսօր այցելել եմ Արտաշատ քաղաքում ապրող 104-ամյա Աշխեն տատիկին և Գետազատ բնակավայրում ապրող Հայրենական մեծ պատերազմի մարզի միակ վետերան 101-ամյա Վարոս պապիկին: Սիրով շնորհավորել եմ նրանց, մաղթել քաջառողջություն, երջանիկ ու խաղաղ օրեր: Հետո ջերմ զրուցել ենք Աշխեն տատի և Վարոս պապի հետ, վերջինիս համար օրն իսկապես տոնի է վերածվել նաև զույգ ծոռնիկների ծնունդով:

Բոլոր մեծահասակներն արժանի են մեր ամենօրյա առանձնահատուկ վերաբերմունքին ու մեծարանքին: Տարեցների միջազգային օրն էլ ևս մեկ առիթ է մեծ վաստակ ունեցող տարեցների նկատմամբ մեր հարգանքն ու ուշադրությունը ընդգծելու և նրանց ըստ արժանվույն մեծարելու համար: Ուզում եմ, որ Աշխեն տատն ու Վարոս պապը և հանձին նրանց ավագ սերնդի բոլոր ներկայացուցիչներն ապրեն առողջ և շարունակեն իրենց բարի խորհուրդներով մեր կողքին լինել: Ինչպես Վարոս պապն է մաղթում՝ թող խաղաղություն տիրի ողջ աշխարհում և խաղաղ երկնքի ներքո թող մեծանան նրա նորածին ծոռներն ու բոլոր մանուկները: